Brunonas Abakanovičius

Brunonas Abakanovičius (, 1852 m. spalio 6 d. Ukmergė – 1900 m. rugpjūčio 29 d. Parc St. Maur, prie Paryžiaus) – carinės Rusijos okupuotos Lietuvos ir Prancūzijos matematikas, inžinierius elektrotechnikas, išradėjas, konstruktorius.

 Biografija 
Kilęs iš Lietuvos Didžiosios kunigaikštystės totorių kilmės bajorų giminės, besigiminiavusios su Goštautais.Выдающиеся математики - биографические сведения   1863-1864 m. sukilimo dalyvio sūnus. Baigė Rygos politechnikos mokyklą (Das Baltische Polytechnikum zu Riga, dabartinis Rygos technikos universitetas), gavo kelių ir tiltų inžinieriaus specialybę. Liko institute dėstyti privatdocento teisėmis, 1875 m. pakviestas į Lvovo Technikos akademiją (dabartinis Lvovo politechnikos institutas), ten apsigynė daktarinę disertaciją. 1881 m. persikėlė į Paryžių, įsigytoje viloje įsteigė elektrotechnikos laboratoriją, tapo „Compagnie française du procede Thompson-Houston“ gamyklų direktoriumi.

 Mokslinė veikla 
Sukonstravo integratorių, apie jį 1886 m. išleido knygą prancūzų kalbaBruno Abdank-Abakanowicz. Les intégraphes. Paris: Gauthier-Villars. (1886)(vokiečių kalba išleista 1889 m., lenkų kalba 1907 m.). Tyrė ir tobulino planimetrus, elektros įtaisus. Tarp jo išradimų yra parabolografas, spirografas, nuolatinės srovės generatorius, elektromagnetinis skambutis geležinkelio linijoms, naujo tipo kaitinamoji lempa. Tyrimų išvadas skelbė Paryžiaus mokslų akademijos ataskaitose. Prancūzijoje rėmė kraštiečius emigrantus ir jų veiklą.

 Įvertinimas 
 Prancūzijos Garbės legiono kryžius

 Šaltiniai 

Kategorija:Prancūzijos mokslininkai
Kategorija:Prancūzijos išradėjai
Kategorija:Prancūzijos inžinieriai